તિરુવનંતપુરમ: વિચારો ચારેબાજુ પાણી જ પાણી, ઘર જાણે પાણીમાં તરતી કાગળની હોડી હોય, જીવન જોખમમાં હોય અને ઈશ્વરને પ્રાર્થના કરતા હોવ ત્યારે જ દેવદૂત બનીને પહોંચે છે સેનાના બહાદુર જવાન. સેનાના કારણે જીવ બચે છે તો હૃદયપૂર્વક તેમનો આભાર માનીએ છીએ. કેરળમાં આવેલા ભયંકર પૂરમાંથી સેનાએ હજારો લોકોને ઉગાર્યા છે. હવે લોકો પોત-પોતાની રીતે જવાનોનો આભાર માની રહ્યા છે. આવી જ એક તસવીર સોશિયલ મીડિયા પર ખૂબ શેર થઈ રહી છે.